Wendlingen am Neckar

Wendleng (schwäb. ['wẽndleŋ], haochdeitsch beaeflussd Wendlenga ['wẽndleŋɐ], dt. Wendlingen am Neckar) isch a Schdadd em Landgraes Esslenga en Bada-Wirttabärg. Geografi Wendleng leid ogfär 20 Kilometer sideschtlich vo Stuagort, då må d Lauter en dor Näggor naegåd. Nåchbergmaendena send Kengga em Nordwäschda, Wärnao em Nordoschda, Kircha em Sidoschda, Oborboeng em Sida ond Ondorẽseng em Wäschda (älle Landgraes Esslenga). Wendleng leid em Vorland vo dor Schwäbischa Alb. D Gmarkong sezzd sich zsẽma aus 24,3 % landwirdschafdlichor Fleche, 4,1 % Wald, 20,5 % Sidlongsfleche ond 2,5 % sonschdichor Fleche. Gmaendeglidorong Zo Wendleng ghaerd s frijore Wendleng mid-m Weilor Bodlshofa ond s frijore Ondorboeng. Die drei Dåel send enzwischa älle zsẽmabaud. Aus dor Gschiichd S heidiche Wendleng isch zomm 1. April 1940 durch d Fusio vom alda Wendleng mit Onderboeng endschdanda. Wendleng isch on aldwirttabärgischor Flägga gwäa ond 1539 en dor Reformazio evangelisch gwårda. Ondorboeng isch katholisch bliiba, weil-s en dor Reformazionszeid de Härra vo Wärnao ghaerd håd. Am 15. Dezembor 1964 hådd Wendleng dor Tidl Sdadd vorlija griagd. Verwaltong Wendleng hådd sich mit dor Gmaende Kengga zom Gmaendevorwaldongsvorband Wendleng mit Sitz en Wendleng zsẽmagschlossa. Wendleng ond Kengga send so guad wia zsẽmabaud, blos dass no dor Näggor zwischa båede Gmaendena durchgåd. Schuldes isch dor Steffen Weigel. Wahla Ergäbnis vo de Landdaagswahla seid 2006: 1 2006: WASG, seid 2011: Die Linke Dialäggd Dor Dialäggd vo Wendleng ghaerd zomm Middlschwäbischa. Weblink www.wendlingen.de Fuasnood